

**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**Konkursa „Limbažu novada sakoptākā sēta 2022” nolikums**

**I. Vispārējie noteikumi**

1. Konkursu “Limbažu novada sakoptākā sēta 2022” (turpmāk tekstā – Konkurss) organizē Limbažu novada pašvaldība.
2. Konkursa mērķi:
	1. veicināt sakoptas, labiekārtotas, videi draudzīgas dzīves un darba vides veidošanu Limbažu novadā;
	2. izkopt novada iedzīvotāju gaumi un izdomu, dabas skaistuma izpratni. Sekmēt daiļdārzu veidošanu novadā un sakoptu teritoriju skaita pieaugumu;
	3. attīstīt Limbažu novada iedzīvotāju un uzņēmēju vēlmi sadarboties un dalīties savu īpašumu sakopšanas pieredzē;
	4. veicināt tūrisma attīstību, Limbažu novada viesu vēlmi apmeklēt un iepazīt sabiedriskos objektus;
	5. ar mājaslapas [www.limbazunovads.lv](http://www.limbazunovads.lv) starpniecību popularizēt konkursa uzvarētāju pieredzi un sasniegumus;
	6. celt novada iedzīvotāju un uzņēmēju pašapziņu un lepnumu par savu paveikto darbu.

**II. Konkursa norise**

1. Konkurss tiek organizēts divās kārtās.
2. Pirmā Konkursa kārta notiek pilsētu un pagastu apvienību līmenī. Konkurss notiek Limbažu apvienības pārvaldē, Salacgrīvas apvienības pārvaldē un Alojas apvienības pārvaldē, kuras laikā Konkursa vērtēšanas komisija (turpmāk tekstā – Komisija) izvirza labākos pretendentus katrā nominācijā, katrā apvienības pārvaldē.
3. Otrā Konkursa kārta notiek Limbažu novada līmenī un tās laikā Komisija savstarpēji izvērtē katras nominācijas labākos pārstāvjus no katras apvienību pārvaldes, piešķirot Konkursa “Limbažu novada sakoptākā sēta 2022” uzvarētāju nominācijas.
4. Konkursa vērtēšanas kritēriji ir vieni un tie paši abu kārtu konkursos.
5. Konkursa nominācijas:
	1. Lauku sēta;
	2. Savrupmāja pilsētā vai ciemā;
	3. Daudzdzīvokļu māja;
	4. Pakalpojumu vai sabiedrisks objekts.
6. Speciālbalvu Komisija var piešķirt par interesantu ideju vai vides objektu, piemēram, īpaša ugunskura vai atpūtas vieta, skaisti noformēts balkons, u.tml.
7. Nominantus konkursa speciālbalvai no konkursa dalībnieku vidus iesaka vērtēšanas komisijas locekļi
8. Visu nomināciju uzvarētājus un speciālbalvas ieguvēju nosaka ar Komisija ar balsu vairākumu.
9. Komisijai ir tiesības nepiešķirt visas pirmās trīs vietas katrā nominācijā, kā arī nepiešķirt speciālbalvu.

**III. Konkursa noteikumi**

1. Konkurss tiek izsludināts, publicējot tā nolikumu mājaslapā [www.limbazunovads.lv](http://www.limbazunovads.lv).
2. Dalības pieteikumu, norādot īpašuma adresi un īpašnieka kontaktinformāciju - vārdu un tālruņa numuru, nosūta uz e-pasta adresi pasts@limbazunovads.lv vai piesaka mutiski pa telefonu 26545574 līdz 11.jūlijam.
3. Objektu vērtēšana notiek no 2022.gada 21.jūlija līdz 5.augustam.
4. Pirmajā kārtā ar pašvaldības un novada uzņēmēju sarūpētām balvām katrā nominācijā apbalvo pirmo trīs vietu ieguvējus.
5. Otrajā kārtā ar naudas balvām katrā nominācijā apbalvo pirmo trīs vietu ieguvējus, piešķirot pirmajai vietai 150, 00 EUR, otrajai vietai 100,00 EUR, trešajai vietai 70,00 EUR, speciālbalvai 70 EUR.
6. Otrajā kārtā ar goda plāksnēm katrā nominācijā apbalvo pirmo vietu ieguvējus.
7. Konkursa uzvarētāju apbalvošana notiks kādā no apvienības pārvalžu un Limbažu novada nozīmīgā svētku reizē, par apbalvošanu tiks paziņots nominantiem personīgi un divas nedēļas iepriekš [www.limbazunovads.lv](http://www.limbazunovads.lv).

**IV. Konkursa dalībnieki**

1. Konkursa pirmajā kārtā objektu pieteikt un pieteikumu iesniegt var ikviens Limbažu, Alojas un Salacgrīvas pilsētu un pagastu apvienības savrupmāju un dārza māju, lauku sētu īpašnieks, uzņēmējs vai jebkura cita persona, kura pieteikumu saskaņojusi ar objekta īpašnieku.
2. Konkursa otrajā kārtā piedalās katras apvienības pārvaldes visu nomināciju uzvarētāji.

**V. Konkursa vērtēšanas komisija**

1. Komisijas sastāvu apstiprina dome, tās sastāvā iekļaujot Limbažu, Alojas un Salacgrīvas apvienību pārvalžu pārstāvjus.
2. Vērtēšanas komisija ir tiesīga pieaicināt NVO (nevalstisko organizāciju) pārstāvi un laikraksta “Auseklis” žurnālistu kā konsultantus un padomdevējus (bez balss tiesībām).
3. Vērtēšanas komisija ir tiesīga noteikt pretendentu sadalījumu pa nominācijām.
4. Komisija patur sev tiesības fotografēt vērtējamo īpašumu un iegūtos materiālus izmantot publiskošanai.
5. Konkursa pretendents piedaloties konkursā, saskaņā ar Fizisko personu datu apstrādes likumu, dod piekrišanu savu personas datu apstrādei un, ka viņa personas dati var tikt izmantoti publicitātei saistībā ar konkursa norisi pašvaldības informatīvajā izdevumā „Limbažu Novada Ziņas”, pašvaldības mājaslapā un pašvaldības veidotajos profilos sociālajos tīklos.
6. Vērtēšanas komisijas vērtējumu fiksē protokolā.
7. Komisija priekšlikumus par Konkursa uzvarētājiem iesniedz apstiprināšanai Limbažu novada domes sēdē.

**VI. Konkursa vērtēšanas kritēriji**

1. Konkursa nominanti tiek vērtēti pēc šādiem kritērijiem:

|  |  |
| --- | --- |
|  | **Nominācija „Lauku sēta”** |
|  | Kritērijs | Maksimālais vērtējums | Komisijas piešķirtais vērtējums | Piezīmes |
|  | Iebraucamais ceļš, norāde | 8 |  |  |
|  | Ēku fasādes, pastkastīte, karoga masts vai turētājs | 10 |  |  |
|  | Teritorijas funkcionālais zonējums | 5 |  |  |
|  | Celiņi un zāliens | 10 |  |  |
|  | Dekoratīvie stādījumi | 8 |  |  |
|  | Ziedu akcenti | 10 |  |  |
|  | Atpūtas vieta, dārza mēbeles, mazās arhitektūras formas | 8 |  |  |
|  | Atkritumu apsaimniekošana | 5 |  |  |
|  | Saimnieciskā zona | 10 |  |  |
|  | Objekta kopiespaids | 10 |  |  |

*Maksimālais punktu skaits* ***84 punkti.***

|  |  |
| --- | --- |
|  | **Nominācija „Savrupmāja pilsētā vai ciemā”** |
|  | Kritērijs | Maksimālais vērtējums | Komisijas piešķirtais vērtējums | Piezīmes |
|  | Iebraucamais ceļš, norāde | 8 |  |  |
|  | Ēku fasādes, pastkastīte, karoga masts vai turētājs | 10 |  |  |
|  | Teritorijas funkcionālais zonējums | 5 |  |  |
|  | Celiņi un zāliens | 10 |  |  |
|  | Dekoratīvie stādījumi | 8 |  |  |
|  | Ziedu akcenti | 10 |  |  |
|  | Atpūtas vieta, dārza mēbeles, mazās arhitektūras formas | 8 |  |  |
|  | Atkritumu apsaimniekošana | 5 |  |  |
|  | Objekta kopiespaids | 10 |  |  |

*Maksimālais punktu skaits* ***74 punkti.***

|  |  |
| --- | --- |
|  | **Nominācija „Daudzdzīvokļu mājas”** |
|  | Kritērijs | Maksimālais vērtējums | Komisijas piešķirtais vērtējums | Piezīmes |
|  | Ēku fasāde | 8 |  |  |
|  | Energoefektivitātes risinājumi | 10 |  |  |
|  | Automašīnu novietošana | 8 |  |  |
|  | Zāliens, dekoratīvi stādījumi | 8 |  |  |
|  | Ziedu akcenti | 8 |  |  |
|  | Velosipēdu statīvs, labiekārtojuma elementi | 8 |  |  |
|  | Atkritumu apsaimniekošana | 10 |  |  |
|  | Atpūtas vieta, bērnu rotaļu iekārtas | 10 |  |  |
|  | Objekta kopiespaids | 10 |  |  |
| *Maksimālais punktu skaits 80* ***punkti.*** |
|  |  |  |  |  |
|  | **Nominācija „Pakalpojumu vai sabiedrisks objekts”** |
|  | Kritērijs | Maksimālais vērtējums | Komisijas piešķirtais vērtējums | Piezīmes |
|  | Uzņēmuma norāde | 8 |  |  |
|  | Ēkas fasāde | 8 |  |  |
|  | Automašīnu novietošana | 10 |  |  |
|  | Velosipēdu novietošana | 10 |  |  |
|  | Atkritumu apsaimniekošana | 8 |  |  |
|  | Celiņi, zāliens, dekoratīvie stādījumi | 8 |  |  |
|  | Ziedu akcenti | 8 |  |  |
|  | Vides pieejamība  | 10 |  |  |
|  | Objekta kopiespaids | 10 |  |  |

*Maksimālais punktu skaits* ***80 punkti.***

**VII. Noslēguma jautājums**

1. Nolikums stājas spēkā pēc tā apstiprināšanas Limbažu novada domes sēdē.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**